b'\n_START_ARTICLE_\nLeon Novak (glasbenik)\n_START_SECTION_\n\xc5\xbdivljenje in delo\n_START_PARAGRAPH_\nPo diplomi na zagreb\xc5\xa1kem konservatoriju (1934) je \xc5\xbeivel v Mariboru in Skopju ter se 1941 preselil v Ljubljano. Bil je profesor glasbe, skladatelj in dirigent. V Ljubljanskem zvonu je objavljal \xc5\xa1tudije o individualni psihologiji, v naprednem tisku pa \xc4\x8dlanke o vpra\xc5\xa1anjih kme\xc4\x8dko-delavskega gibanja. Leta 1934 je postal \xc4\x8dlan KPJ; 1936 je deloval v vodstvu stavke tekstilnih delavcev v Mariboru. V prvih mesecih okupacije je bil kot \xc4\x8dlan Pokrajinskega komiteja KPS za Severno Slovenijo med najpomembnej\xc5\xa1emi organizatorji NOB na \xc5\xa0tajerskem. Septembra 1941 ga je v okolici Maribora aretiral gestapo; v zaporih v Gradcu in Mariboru so ga mu\xc4\x8dili in nato ustrelili kot talca.'